Хунски каганат или царство је назив за државу која је постојала у средњој и источној Европи између 4. и 5. века. Основао је номадски народ Хуни. Средиште каганата је било у Панонској низији, а обухватао је подручје од Северног мора на западу до Кавказа на истоку и од Балтичког мора на северу до Балкана на југу. Поред Хуна, у саставу каганата су били и други народи, укључујући Германе, Словене и Сармате. Савез германских племена на челу са Гепидима у бици на реци Недао 454. године победио је Хуне и уништио њихов каганат, чија територија је онда подељена између Краљевине Гепида и Краљевине Острогота.